o
KÄÄNNEKOHTA Vääriä valintoja
Tervetuloa Käännekohtaan. Olen Muyiwa.
Nykyään ei voi avata televisiota kuulematta jotain seksistä.
Tänään Käännekohta lähtee mukaan keskusteluun.
Ensin kuitenkin saamme kuulla, -
kuinka eräs kaupunki yrittää vähentää teiniraskauksia.
Memphis tunnetaan bluesista ja grillaamisesta.
Viimeisin trendi on vauvojen saaminen.
90 lukiolaista on raskaana. Luku yllätti toimituksen.
Frayserin lukio sijaitsee Frayserin kaupunginosassa.
20 prosenttia tyttöoppilaista odottaa vauvaa tai on jo äiti.
Osalle se on vahinko, osalle ei.
En koskaan ajatellut, että voisin tulla vahingossa raskaaksi.
90 raskautta nosti tämän lukion uutisotsikoihin.
Paikallisille se ei ollut yllätys, -
vaan pelkkä muistutus tilanteesta.
Sen ei pitäisi yllättää.
Kenneth Robinson on entinen terveydenhoitoasiamies ja pastori.
Enemmistö kaupunkimme väestöstä on afroamerikkalaisia.
Teiniraskaudet ovat kaksi kertaa yleisempiä afroamerikkalaisilla.
Ongelma ei siis ole uusi.
Nyt tyttöjä rohkaistaan kieltäytymään seksistä.
Seurakuntien johtajat tekevät yhteistyötä kaupungin kanssa.
Haluamme suojella tyttöjä sukupuolitaudeilta ja raskauksilta.
Seurakunnissakin on puhuttava perhesuunnittelusta -
ja erilaisista menetelmistä, -
jotka soveltuvat yhteisömme ongelmiin.
Jengit ja teiniraskaudet ovat yhteisömme ongelmia.
Marron Thomas on työskennellyt kaupungin nuorten kanssa jo vuosia.
Hänen tavoitteensa on kouluttaa nuoria kristittyjä johtajia, -
jotka kieltäytyvät jengeistä, huumeista ja seksistä.
He kieltäytyvät niistä, koska he rakastavat Jeesusta.
Haluan opettaa nuorille, mihin he voivat suostua.
Keskuksen nimi on Youth Visions.
Jos nuoret saavat nähdä jotain erilaista, he muuttuvat.
Samasta syystä tämä äiti on ryhtynyt auttamaan teinejä.
Minun on kerrottava tarinani. Moni tyttö on samassa tilanteessa.
Summer tuli lukiolaisena raskaaksi, kun hänet raiskattiin.
Se tapahtui hänen 15. syntymäpäivänään.
Kun suutelimme, hän alkoi käydä minuun käsiksi.
Yritin työntää häntä pois, mutta se ei auttanut.
Neljä viikkoa myöhemmin huomasin olevani raskaana.
Summer harkitsi aborttia.
Hän kertoo tarinansa uudessa kirjassaan.
En voinut pitää vauvaa. Halusin opiskella ja mennä naimisiin.
Raskaus sekoitti täydellisen suunnitelmani.
Luulin, että abortti olisi ainoa ratkaisu.
Sydämeni ja uskoni olivat kuitenkin sitä vastaan.
Nykyään Summer työskentelee markkinointipäällikkönä.
Hän opiskeli hyvin tuloksin ja kasvatti samalla poikansa.
Rakastan poikaani, enkä vaihtaisi häntä mihinkään.
Olisin kuitenkin toivonut löytäväni ensin aviomiehen.
Olisin halunnut kokonaisen perheen.
Memphisin koulujen oppilaille jaetaan Summerin kirjaa, -
jotta se auttaisi heitä päätöksenteossa.
Näytän heille, että se on mahdollista.
Frayserin lukiolla on erityinen ohjelma odottaville teineille.
Se selittää osaltaan, miksi odottavia äitejä on niin paljon.
Viesti on silti sama: kieltäydy seksistä.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Seurakunnissa ei puhuta seksistä.
Saatetaan vain sanoa, että esi- aviollinen seksi on kiellettyä.
Onko seksistä pidättäytyminen realistista nykyaikana?
Aiheesta on keskustelemassa kirjailija Gerard Henry.
Häntä haastattelee Erica Linney.
MAAILMAASI KÄÄNTÄMÄSSÄ
Hienoa, että pääsit tulemaan. -Ilo on minun puolellani.
Keskustelusta tulee varmasti mielenkiintoinen.
Tänään keskustelemme seksistä.
Kirjassasi "Houkuttelevia harhoja" kutsut itseäsi peluriksi.
Miksi aloit harrastaa seksiä?
Olin teini-ikäinen.
Tiesin, että esiaviollinen seksi oli väärin.
En kuitenkaan enää jaksanut vastustaa kiusauksia.
Tykkäsin suutelemisesta, -
ja siitähän on helppo luisua eteenpäin.
Niin se alkoi.
Menetin neitsyyteni toisen opiskeluvuoteni jälkeen.
Minulla ei ehtinyt olla kovinkaan monia seksisuhteita, -
ennen kuin Herra sai minusta otteen.
Olin kuitenkin tullut jo peluriksi, ja hain naisten huomiota.
Kuinka sait takaisin seksuaalisen moraalisi?
Kuulostaa kliseeltä, mutta sain kokea Jumalan rakkauden.
Kävin opiskelijoiden raamattupiirissä.
Olin tullut uskoon 12-vuotiaana, ja Pyhä Henki toimi elämässäni.
Kukaan ei kuitenkaan johtanut minua syvemmälle uskossa.
Sitten tulin teini-ikään, aloin suudella, ja musiikkimaku vaihtui.
Kaikki se soti sisälläni olevaa Jumalan todellisuutta vastaan.
Annoin Jumalan hallita kaikkea muuta paitsi seksielämääni.
Kävin Jumalan kanssa kuvitteellisia neuvotteluja.
Kuvittelin, että seksikokeilut valmistavat minua avioliittoon.
Tyhmiä teinien kuvitelmia.
Kun menin raamattupiiriin, tunsin Jumalan läsnäolon.
Silloin tiesin, mitä olin menettänyt.
Tajusin kaipaavani Pyhää Henkeä enemmän kuin naisia.
Sinusta tuli kristitty.
Oliko vaikeaa kieltäytyä kielletystä hedelmästä?
Olihan se vaikeaa.
Kiusauksia tuli opiskeluissa ja työpaikoilla.
Jouduin harjoittelemaan mieleni hallintaa.
Aikaisemmin olin katsellut pornoa.
Minun piti puhdistautua Jumalan Sanan ja rukouksen kautta.
Olin oikeanlaisessa ympäristössä ja kuuntelin oikeanlaista musiikkia.
Kaikki nämä olivat osa pyhitysprosessia.
Se on muuttumista Jumalan kaltaiseksi.
Jos tulee ajatelleeksi likaisia ajatuksia, ne pitää tunnustaa.
Kun sitä harrastaa vuosien ajan, puhtaista ajatuksista tulee normi.
Kirjassasi puhut siitä, -
mitä eroa on rakkaudella ja himolla.
Himon tunnuspiirre on se, että se varastaa toiselta.
Pelurit herättävät tahallaan naisessa tiettyjä tunteita, -
jotta he saisivat, mitä haluavat.
He käyttävät toisia omien tarpeidensa tyydyttämiseksi.
Rakkaus sitä vastoin uhraa itsensä toisen hyväksi.
Himo ottaa, rakkaus antaa.
Kun rakastaa toista, rakastettua haluaa suojella.
Minä uhraan itseni rakastettuni edun vuoksi.
Valehteleeko mies, -
jos hän sanoo haluavansa seksiä, koska hän rakastaa naistaan?
Jos hän rakastaa naista todella, hän voi odottaa avioliittoon.
Jos hän yrittää saada esiaviollista seksiä, motiivina on himo.
Miehet voivat kyllä tehdä rakkaudentunnustuksia.
Uskovien naisten ja miesten on ymmärrettävä, -
että rakkauden olemuksen voi ymmärtää Jumalan avulla.
Pian vieraamme antaa neuvoja siitä, -
miten seksiin liittyviä kiusauksia voi torjua.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Erica Linney ja Gerard Henry keskustelevat seksistä.
Miten suhtaudut luonnollisiin haluihin?
Ne eivät kaikki ole himoa, koska olemme seksuaalisia olentoja.
Mitä teet silloin, kun todella haluat seksiä, -
mutta tiedät sen olevan väärin?
Mitä teet silloin?
Hyvä kysymys.
Haluan painottaa sitä, etteivät seksuaaliset halut ole syntiä.
Haureus ja esiaviollinen seksi ovat syntiä, -
mutta itse halut eivät ole.
Jumala loi meidät seksuaalisiksi olennoiksi.
Olemme myös hengellisiä olentoja.
Olemme kaikki olleet joskus nälkäisiä juuri silloin, -
kun ruokaa ei ole ollut tarjolla.
Silloin nälkä pitää työntää syrjään.
Paastoa kokeilleet tietävät, -
että nälkä kyllä tyyntyy pikkuhiljaa.
Sama pätee seksuaalisiin haluihin. Myös ne tyyntyvät.
Kysymys onkin, mitä teemme kiusauksen hetkellä.
Kun olin sinkku, ja minulla oli suuri parisänky, -
valitin Jumalalle siitä, että jaoin sänkyni pelkän Raamatun kanssa.
Jumalan kanssa kannattaa keskustella.
Kun lähdin opiskelemaan, sain hienon opiskelukämpän.
Olin ollut uskossa kaksi vuotta.
Kysyin Jumalalta, -
että pitikö minun muka nukkua siellä yksin?
Kampus oli täynnä hyvännäköisiä tyttöjä.
Tarvitsin todella Herran apua.
Kuinka selvisit siitä?
Minulle tapahtui jotain merkittävää. Aloin itkeä.
Itkin seksuaalisten halujeni takia. En voinut ymmärtää Jumalaa.
Itkin ja päätin, etten pyytäisi tyttöjä huoneeseeni.
En halunnut antaa huonoa todistusta Jumalasta.
Jumala puhui minulle Hepr. 12. luvun kautta.
Siellä kerrotaan, kuinka Jeesus kesti ristin tulevan ilon tähden.
Me uskovat emme ole joutuneet vuodattamaan verta.
Jeesus vuodatti verensä.
Hän kesti kärsimykset vain sen takia, -
että hän saisi iloita pelastuksestani.
Silloin Pyhä Henki kohtasi minut.
Silloin kun liha huutaa, ei meinaa kuulla Jumalaa.
Voimmeko päättää odottaa silloin Jumalaa ja luottaa siihen, -
että hän lohduttaa meitä kiusauksessamme?
Se ei välttämättä tapahdu aina heti.
Meidän on kuitenkin luotettava Jumalaan.
Hän on joutunut kokemaan samoja kiusauksia.
Jeesus vuodatti verensä takiani, -
ja minä vuodatin vain kyyneleitä.
Kun tajusin sen, kiusaus hellitti.
Mikä inspiroi sinua kirjoittamaan kirjan?
Koska työskentelen itse median parissa, koin, -
että tästä on puhuttava.
Jumala loi seksin.
Media käsittelee seksiä langenneiden ihmisten näkökulmasta.
Jumala loi seksin avioliittoa varten.
Media levittää vääristynyttä kuvaa seksuaalisuudesta.
Uskovien on alettava puhua seksuaalisesta puhtaudesta -
ja Jumalan suunnitelmista avioliittoa varten.
Toivottavasti saamme sinut vieraaksi toisenkin kerran.
Kiitos vierailustasi.
Tule mukaan keskusteluun Facebookissa.
Jos kärsit seksiriippuvuudesta tai jos abstinenssi tuntuu vaikealta, -
hae apua.
Pysy kanavalla.
"MUTTA VANHURSKASTEN POLKU ON KUIN AAMURUSKO, -
JOKA KIRKASTUU KIRKASTUMISTAAN -
SYDÄNPÄIVÄÄN SAAKKA." SANANL. 4:18
Seuraavan tarinamme nainen on joutunut kokemaan kovia.
Hän riskeerasi koko hyvinvointinsa etsiessään rakkautta.
Mieheni löi minua.
Kun erään kerran en totellut häntä, hän virtsasi päälleni.
Jessica Smith päätyi huumeidenkäyttäjäksi.
Hänellä ei ollut tulevaisuutta.
Kaiken lisäksi hän eli väkivaltaisessa suhteessa.
Hän kaatoi päälleni kaljaa ja uhkaili minua aseella.
Hän oli juoppo.
Itse halusin vain lisää huumeita.
Olin sekaisin, eikä minulla ollut motivaatiota tehdä mitään.
En uskonut enää itseeni.
Osasin vain käyttää huumeita.
Kun Jessica oli 14-vuotias, hänen äitinsä kuoli.
Isäpuoli jäi Jessican elämään, mutta Jessica kaipasi äitiään.
Kaipasin rakkautta ja hellyyttä, -
joten aloin etsiä poikaystävää.
Pian Jessica oli raskaana, ja sitten pariskunta erosi.
Jessica löysi uuden miehen ja tuli kaksi kertaa raskaaksi.
Jessica alkoi polttaa pilveä miellyttääkseen miestään.
Annoin enemmän, kuin mitä pystyin itse ottamaan vastaan.
Tein kaikkeni hänen onnellisuutensa eteen, jotta saisin hellyyttä.
Aloin jopa käyttää huumeita.
Sekään suhde ei kestänyt.
Pian Jessica alkoi seurustella toisen väkivaltaisen miehen kanssa.
Hän pahoinpiteli minua jatkuvasti.
Jos hän ei saanut tahtoaan läpi, hän löi minua.
Kun mies lähti komennukselle, Jessica omaksui uuden tavan.
Aloin käyttää kokaiinia.
Poltin pilveä ja crack-kokaiinia.
Olin koko ajan juhlimassa.
Käytin huumeita turruttaakseni sisälläni olevan tuskan.
Kun poikaystävä palasi kotiin, pahoinpitely jatkui.
Jessica jätti hänet ja lähti uuden väkivaltaisen miehen matkaan.
Samalla huumeriippuvuus paheni.
Minuun sattui, ja olin täysin eksyksissä.
En tiennyt, kuinka voisin vapautua.
Jessica pyysi apua ystävältä, joka kertoi hänelle Jeesuksesta.
Hän alkoi kertoa Jeesuksen tuomasta rauhasta ja ilosta.
Hän kertoi, että Jeesus voi uudistaa elämäni.
En ollut aikaisemmin kuullut uudistaa-sanaa.
Sitten hän alkoi puhua vapautuksesta.
Jessica lupasi tulla seurakuntaan.
Sinä sunnuntaina menin seurakuntaan ja kävelin alttarille.
Sanoin Jumalalle, että haluan pelastua.
Halusin oppia tuntemaan hänet.
Tiesin vain, että hän oli maailman Luoja.
Silloin annoin elämäni Jeesukselle.
Jessicaa kehotettiin viettämään aikaa Jeesuksen kanssa.
Hänen piti mennä treffeille Jeesuksen kanssa.
Jumala voi täyttää sen paikan, jota yritin täyttää poikaystävillä.
Jessica vapautui huumeista vieroitushoidon ja Jumalan avulla.
Välillä halusin palata entiseen elämääni.
Raamattu sanoo: "Jos rakastat minua, myös tottelet minua."
Nyt Jessica saa rakkautta Herralta, aviomieheltään ja perheeltään.
Jos etsimme ensin Jumalan valtakuntaa -
ja tottelemme häntä, kaikki muu järjestyy.
Me kaikki etsimme rakkautta.
Joskus teemme rakkauden eteen typeriäkin asioita.
Kuuntele näitä psalmin sanoja.
"Vaikka minun isäni ja äitini minut hyljätkööt, -
niin Herra minut korjaa." Ps. 27:10
Jumala olisi voinut lohduttaa Jessicaa, kun hän kaipasi äitiään.
Jessica kuitenkin lähti etsimään rakkautta vääristä paikoista.
Ehkä sinäkin olet etsinyt rakkautta kaikkialta.
Vain yksi henkilö voi antaa sinulle rakkauden ja hyväksynnän.
Hän on Jeesus Kristus.
Voit ottaa ensimmäisen askeleen kutsumalla hänet elämääsi.
Rukoile kanssani.
Herra Jeesus, -
rakastat minua niin paljon, että kuolit puolestani.
Haluan kokea rakkautesi omassa elämässäni.
Haluan tuntea sen nyt.
Anna minun tuntea rakkautesi ja olla syleilyssäsi.
Auta minua selviämään ongelmistani.
Auta minua antamaan itselleni anteeksi.
Pyydän tätä sinulta, Jeesus. Aamen.
Jos rukoilit tämän rukouksen, ota meihin yhteyttä.
Nyt kun olet rukoillut, on tärkeä kertoa siitä.
Hyvästelemme teidät Dance 4 Daddyn kappaleella "Toinen päivä".
Olen saanut uuden elämän
Uusi aamu on koittanut
Olen uudella tiellä
Eilinen on pyyhitty pois
Näet vielä uuden päivän
Voitat vielä vaikeutesi
Näet vielä uuden päivän
Voitat vielä vaikeutesi
Saat uuden elämän
Uusi päivä koittaa
Kuljet uutta tietä
Eilinen pyyhitään pois
Näet vielä uuden päivän
Voitat vielä vaikeutesi
Näet vielä uuden päivän
Voitat vielä vaikeutesi
Pysyn vahvana läpi yön
Pidän kiinni uskosta
Nostan pääni
Koska tiedän, että voitan
Näet vielä uuden päivän
Voitat vielä vaikeutesi
Suomennos: Hanna Tischer